**Χάρισε μια κιθάρα σ' έναν κρατούμενο**

Ας βρούμε τη σκονισμένη μας κιθάρα ή ας αγοράσουμε με φίλους μία καινούρια για να την χαρίσουμε στους κρατούμενους των φυλακών Χανίων, βοηθώντας το Πρόγραμμα Προαγωγής Αυτοβοήθειας Χανίων, σε συνεργασία με το Κλειστό Κατάστημα Κράτησης «Κρήτη 1», να **δημιουργήσει ομάδα εκμάθησης κιθάρας εντός του Καταστήματος**, εμπλουτίζοντας την καθημερινότητα ενός κρατούμενου με μια δράση που ξεφεύγει από τα καθιερωμένα.

Από τις 17 Μαΐου μέχρι και τις 17 Ιουνίου ας φέρουμε την κιθάρα μας στο Πρόγραμμα Προαγωγής Αυτοβοήθειας Χανίων - Γιαμπουδάκη 39, απέναντι από τις παλιές δικαστικές φυλακές - καθημερινά από τις 09:00 έως τις 20:00 και στα άλλα Προγράμματα Προαγωγής Αυτοβοήθειας καθώς και στα Κέντρα Πρόληψης σε όλη την Ελλάδα.\*

 To Πρόγραμμα Προαγωγής Αυτοβοήθειας Χανίων, του Αριστοτελείου Πανεπιστημίου Θεσσαλονίκης, το οποίο λειτουργεί με τη συνεργασία του ΟΚΑΝΑ, παρέχει στήριξη σε ανθρώπους με ζητήματα εξάρτησης.

Το «Δίκτυο Fm 91,5» το 2011, οργάνωσε τη βιβλιοθήκη των δικαστικών φυλακών Χανίων με **4.000 βιβλία**, δίνοντας τη δυνατότητα στους κρατούμενους να εμπλουτίσουν τις γνώσεις τους και να περάσουν δημιουργικά τις ώρες που παραμένουν έγκλειστοι.

Ως συνέχεια, το «Δίκτυο Fm 91,5» διοργανώνει σε συνεργασία με το Πρόγραμμα Προαγωγής Αυτοβοήθειας και τη στήριξη του «Σωματείου εργαζομένων στα κέντρα πρόληψης» τη δράση «**Χάρισε μια κιθάρα σ’ έναν κρατούμενο»**, προκειμένου να συγκεντρωθούν οι απαραίτητες κιθάρες και να υλοποιηθεί η δράση του Προγράμματος Προαγωγής Αυτοβοήθειας.

**Βοήθησε κι εσύ έναν κρατούμενο να νιώσει ελεύθερος μέσα από τη μουσική.**

\*Τα σημεία συγκέντρωσης των κιθαρών είναι τα εξής:

Αθήνα – Κέντρο Πρόληψης Π.Ε. Καλλιθέας “ΣΤΑΘΜΟΣ”, Π. Γρηγορίου Ε’ 65, τηλ.

2109537216, 9533488

Χανιά – Πρόγραμμα Προαγωγής Αυτοβοήθειας Χανίων, Γιαμπουδάκη 39 και Ρενιέρη, τηλ. 2821023432 & Δίκτυο fm, Κορνάρου 11, τηλ. 2821043979

Σητεία – Πρόγραμμα Προαγωγής Αυτοβοήθειας Σητείας, Καταπότη 57, τηλ. 2843029620

Θεσσαλονίκη – Πρόγραμμα Προαγωγής Αυτοβοήθειας Θεσσαλονίκης, Οδυσσέως 19, τηλ. 2310500477

Λάρισα – Πρόγραμμα Προαγωγής Αυτοβοήθειας Λάρισας, Ηρώων Πολυτεχνείου 169 και Κουτσούμπα, τηλ. 2410233332 & Κέντρο Πρόληψης Π.Ε. Λάρισας “Ορφέας”, Μανωλάκη 11 Δ’, τηλ. 2410555935, 555940

Ηράκλειο – Κέντρο Πρόληψης Π.Ε. Ηρακλείου “ΚΕΣΑΝ”, Λεωφόρος Μίνωος και Αρχαγγέλου, τηλ. 2810313222

Άμφισσα - Κέντρο Πρόληψης Π.Ε. Φωκίδας “Διαδρομή”, Αλέκου Ξηρού 16, τηλ. 2265023590, 23837

Λαμία - Κέντρο Πρόληψης Π.Ε. Φθιώτιδας, Λεωνιδίου 9-11, τηλ. 2231033940, 33781

Χαλκιδική - Κέντρο Πρόληψης Π.Ε. Χαλκιδικής “ΠΝΟΗ”, Παπαδιαμάντη 20, Πολύγυρος, τηλ. 2371023145